b'\n_START_ARTICLE_\nMets\xc3\xa4tundra\n_START_PARAGRAPH_\nMets\xc3\xa4tundra tai puistotundra on tundraa muistuttava kasvillisuustyyppi. Mets\xc3\xa4tundralla kasvaa tundramaista matalaa kasvillisuutta ja sill\xc3\xa4 kasvaa puita tai mets\xc3\xa4saarekkeita on vain paikoin harvakseltaan. _NEWLINE_Mets\xc3\xa4tundra sijaitsee tundran ja boreaalisen vy\xc3\xb6hykkeen eli taigan v\xc3\xa4liss\xc3\xa4 suurimmaksi osaksi napapiirin pohjoispuolella. Ven\xc3\xa4j\xc3\xa4ll\xc3\xa4 mets\xc3\xa4tundra alkaa Kuolan niemimaalta ja jatkuu Ven\xc3\xa4j\xc3\xa4n l\xc3\xa4pi Kolyma joelle. Mets\xc3\xa4tundra vy\xc3\xb6hykkeen leveys on noin 20\xe2\x80\x93200 kilometri\xc3\xa4._NEWLINE_Mets\xc3\xa4tundran l\xc3\xa4mp\xc3\xb6summa (vuorokaudet jotka ylitt\xc3\xa4v\xc3\xa4t +5\xc2\xa0\xc2\xb0C) on alle 1300\xc2\xa0\xc2\xb0C astevuorokautta. Sadem\xc3\xa4\xc3\xa4r\xc3\xa4 on alle 450\xc2\xa0mm. Kasvukauden pituus on 90\xe2\x80\x93110 p\xc3\xa4iv\xc3\xa4\xc3\xa4. Puiden siemenet eiv\xc3\xa4t useimmiten ehdi tuleentua koska kes\xc3\xa4 on siihen mets\xc3\xa4tundralla liian lyhyt. Se on kasvillisuusvy\xc3\xb6hykkeist\xc3\xa4 soistunein ja palsa- ja m\xc3\xa4t\xc3\xa4ssoita on runsaasti._NEWLINE_Mets\xc3\xa4tundralla kasvaa runsaasti alpiinisen tyyppisi\xc3\xa4 ruohovartisia kasveja ja saroja sek\xc3\xa4 heini\xc3\xa4. Sammalia ja j\xc3\xa4k\xc3\xa4l\xc3\xa4\xc3\xa4 kasvavaa tyypillisesti runsaasti. Puuvartisia kasveja kasvaa yli 90 lajia. P\xc3\xa4\xc3\xa4asiassa varpuja mutta matalia pensaita. Puista mets\xc3\xa4tundralla kasvaa siperianlehtikuusia (Larix sibirica), siperiankuusi (Picea obovata) ja haapa (Populus tremula)._NEWLINE_Se oli yleinen kasvillisuustyyppi j\xc3\xa4\xc3\xa4kaudella. Mets\xc3\xa4tundraa pidet\xc3\xa4\xc3\xa4n vain osin arktisena eli hemiarktisena. Suomessa mets\xc3\xa4- tai puistotundraa vastaa l\xc3\xa4hinn\xc3\xa4 hemioroarktinen vy\xc3\xb6hyke, jossa kasvaa harvakseltaan tunturikoivua ja vaivaiskoivua.'